Ståle Solbakken skulle være stærkt interesseret i AaBs topscorer Rade Prica og FC Nordsjællands Thomas Kristensen. Det skriver Ekstra Bladet lørdag. De to spillere skulle angiveligt stå højt på FCK-trænerens ønskeseddel, når transfer-vinduet åbner 1. januar. AaB har tidligere meldt ud, at hverken Rade Prica eller andre spillere i truppen er til salg med mindre der kommer store penge på bordet.

Opsummering:
Kan man ikke slå konkurrenterne, så kan man købe dem. Sådan synes filosofien at være i FCK. I sommer hentede mestrene Würtz i AaB og Nordstand i FC Nordsjælland, og i følge Ekstra Bladet er FCK klar til nye indkøb.